open-index/open-wikipedia-markdown huggingface dataset:
Lilleborg kirke

::::*Se [[Lilleborg]] for lignende steder og navn*

**Lilleborg kirke** er en kirke konstruert i en rektangulær form, fra 1966 på Torshov i Oslo. Byggverket er i betong og tegl og har 600 plasser. Altertavlen er ved Olav Strømme. Kirken er gått ut av bruk som soknekirke og disponeres i dag av Det norske misjonsselskap. Lilleborg sokn er fra 2013 slått sammen med Torshov sokn under det nye navnet Torshov og Lilleborg menighet med Torshov kirke som soknekirke. Kirkens orgel på 19 stemmer bygget av det svenske orgelbyggerfirmaet Åkerman & Lund i 1980 ble i 2022 flyttet til Grønland kirke hvor det gjør tjeneste som kororgel. 

## Historie

Menigheten ved Lilleborg holdt til i et forenings- og festivitetslokale i Holsts gate 3, som ble deres sognekirke fra 1917 og frem til de fikk egen kirke i 1966. Lokalene i Holsts gate har siden fått navnet Sagene Festivitetshus.

I 1939 fikk menigheten to ringeklokker montert i en støpul ved siden av kirken. I 1966 ble disse med over til den nye kirken og en liten klokke ble kjøpt inn i tillegg. Klokkene ble koblet til elektriske ringemaskiner, mens klokkestolen ble flyttet til Lillomarkskapellet. Fundamentet til klokkestøpulen er fortsatt bevart ved Holsts gate.

## Kulturminne
Lilleborg kirke er et kulturminne og har nummer 84303 i Riksantikvarens kulturminnebase.

## Referanser


## Eksterne lenker
* Lilleborg menighet om kirken
* 
* Oslo byleksikon
*
Manglerud kirke

**Manglerud kirke** er soknekirke for Manglerud menighet i Søndre Aker prosti i Oslo bispedømme i Bydel Østensjø i Oslo kommune. Den er bygget som en langkirke i 1963 og ligger i drabantbyen Manglerud i Oslo kommune.
Arkitekt for kirken var Carl Corwin. Byggverket er i betong og har 310 sitteplasser. 

Orgelet er elektropneumatisk fra 1963 med 30 stemmer og tre manualer og pedal bygget av J. H. Jørgensen Orgelfabrikk i 1964.

Innen soknet lå tidligere også Abildsø kapell som i 2006 ble solgt til Oslo Misjonskirke Betlehem, som rev bygningen og oppførte et nytt kirkebygg.
## Galleri

Fil:Mangerud kirke fra Ryen.jpg|Manglerud kirke sett fra Ryen T-bane
Fil:Manglerud kirke 2020a.jpg|Manglerud kirke sett fra Ryen T-bane. 2020. 
Fil:2V8A8570-Pano-Edit 1500.jpg|Manglerud Kirke.
 

## Referanser


 

## Eksterne lenker
*
Fortuna (andre betydninger)

**Fortuna** kan vise til:

* Fortuna – en romersk gudinne for lykke
* Fortuna (roman) – en roman av Alexander Kielland
* Fortuna (TV-serie) – en norsk drama-serie som gikk på NRK på 1990-tallet, basert på boka *Fortuna*
* Fortuna (Spania) – en spansk by kjent for sine varme kilder
* Fortuna (Maranhão) – en brasiliansk kommune i delstaten Maranhão
* Fotballklubben Fortuna Ålesund – en kvinnefotballklubb
«A-3» (undervannsbåt)

**«A-3»** var en undervannsbåt av A-klassen som den norske marine brukte fra 1914 til 1940. Den ble senket i 1940 for at den ikke skulle havne i fiendens hender natten mellom 15. og 16. april 1940. Merk at bildet til høyre viser A-4.

Ubåten deltok i nøytralitetsvernet under 1. verdenskrig.

A-3 ble utrustet for kamp natt til 9. april 1940, og sendt ut Oslofjorden. Båten kom aldri i kamp, og det ble besluttet å senke den sammen med A-4 for å hindre at den skulle falle i fiendens hender. Ubåtene ble senket på 10 meters dyp i Vekerbukta i Tønsbergfjorden natten 15.-16. april 1940.

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*, s. 83.

## Eksterne lenker
* Bilder av blant annet A-klassen
* Kort historie om det norske ubåtvåpenet
Maridalen kirke

**Maridalen kirke** er en langkirke innviet i 1900 i Maridalen i Oslo. Kirken ligger ved nordenden av Maridalsvannet.

Byggverket er i tre og har 135 plasser. Kirken ble bygd som bedehus i 1888, og ble innviet som kapell etter en ombygging i 1900. Det tituleres i dag som kirke.  Det er i denne kirken *[[Presten (TV-serie)]]* blir spilt inn. Kirken har et digitalt orgel.

## Referanser


## Eksterne lenker
* 
* Oslo byleksikon
* 
* Maridalen menighet
Pátzcuarosjøen

**Pátzcuarosjøen**, spansk *Lago de Pátzcuaro*, er en innsjø 62 kilometer vest for byen Morelia i delstaten Michoacán, Mexico. Sjøen er en av de største turistattraksjonene i delstaten. Strandlinja rundt sjøen er 55 kilometer lang, og det er fem øyer ute i sjøen. Den største heter Janitzio, de fire andre er La Pacanda, Yunuén, Tecuén og den lille holmen la Tecuencita. 

Rundt sjøen ligger det skogområder av furu og andre treslag med et rikt fugle- og dyreliv. I selve sjøen er det et rikt dyreliv, og ikke mindre en fem fiskearter lever i sjøen. Den mest kjent er matfisken *pescado blanco* («Hvit fisk»), som er truet av utryddelse, og ørret. Livet i sjøen trues imidlertid av spredningen av *lirio*, vannhyasint, en aggressiv søramerikansk plante som har etablert seg i sjøen, og som dekker store arealer og hindrer sollyset i å nå ned i vannet.  

Turisttrafikken er konsentrert rundt båtturer til øya Janitzio. Underveis stopper båtene opp, og fiskere fra purépecha-folket demonstrerer fiske med de tradisjonelle sommerfuglhåvene. Spesielt er trafikken stor under på allehelgensaften, som feires med lys og mat på gravene til de døde på øya Janitzio og i landsbyene rundt.
Großes Schauspielhaus

**Großes Schauspielhaus** (*Det store teatret*) var en teaterbygning i Berlin i Tyskland oppført mellom gatene Schiffbauerdamm og Reinhardtstraße, og ofte beskrevet som et eksempel på ekspresjonistisk arkitektur. 

Bygningen var opprinnelig en torghall bygd i årene 1865–1870 av arkitekt Friedrich Hitzig. Senere ble huset en sirkusarena. I årene 1918–1919 ble bygningen omgjort til teater av arkitekt Hanz Poelzig på oppdrag av det nystiftede Deutsches Nationaltheater AG. Det hadde 3500 plasser. Åpningsforestillingen fant sted 28. november 1919 i regi av Max Reinhardt. Den kjente operetten Im weissen Rössl (Sommer i Tyrol) hadde urpremiere her den 8. november 1930.

Direktører var
*Max Reinhardt 1919-20
*Felix Hollaender 1920-23
*Maximilian Sladek 1923-25
*Karl Rosen 1925 -

Kunstnerisk leder var Erik Charell.

Nazistene tok over bygningen i 1933 og døpte den om til Theater des Volkes. De beskrev teatret som et eksempel på entartete kunst og endret på interiøret.

Fra 1945 fikk bygningen navnet Friedrichstadt-Palast og ble først drevet som et privat revyteater, senere nasjonalisert av DDR fra 1952. I 1980 ble bygningen stengt på grunn av råtnende trefundamenter. Fundamentene ble ødelagt da grunnvannstanden sank under byggearbeider på det nærliggende sykehuset Charité. Dette ble holdt skjult av myndighetene fordi også områder i Vest-Berlin ble berørt. I 1988 ble bygningen revet. I dag er stedet en åpen plass med navnet Bertolt-Brecht-Platz.
## Referanser
Nordsjøløypa

**Nordsjøløypa – North Sea Trail**  er navnet på et nettverk av vandreruter i 26 norske, svenske, danske, tyske, nederlandske, engelske og skotske regioner. Tilsammen er det opparbeidet mer enn 6&nbsp;000 km vandringsled. I Norge er det seks fylker som står sammen for å fremme kystvandring. 

Arbeidene startet opp i 2003, og er delvis finansiert av EUs *Interreg IIIb* *Nordsjøprogram*. Prosjektet blir avsluttet i 2007. En rekke nye og tidligere eksisterende turveier langs Nordsjøkysten inngår i nettverket av stier. Det er naturlig nok mange forskjellige naturscenerier langs stiene, og det er noe av poenget; Nordsjøkystens særegne landskaper («the many faces of the North Sea»). 

Gjennom informasjon på ulike måter skal besøkerne oppdage det som kjennetegner hvert av landskapene og historien, det som skiller dem fra hverandre og det som gir dem en felles Nordsjøkultur. Et viktig mål er å forbedre tilgangen til mange kulturminner slik at turistnæringene kan tilføres ekstra verdi til opplevelsen av løypa, som stadig er under utvikling. 

I Norge har mange turlag arbeidet med tilrettelegging og utbedring av gamle stier, og arrangerer noen turer med følge. Løypene er imidlertid merket slik at det ikke skal være for vanskelig å gå på egen hånd. De viktigste opplysningene er der satt opp informasjonstavler om.

## Referanser
Janitzio

**Janitzio** er den mest kjente av de fem øyene i Pátzcuarosjøen i delstaten Michoacán i Mexico. Øya er kjent som et viktig turistmål, og en rekke flatbunnede båter går i rutefart mellom fastlandet, spesielt fra havna i byen Pátzcuaro. 

## Statue av José Maria Morelos

En 40 meter høy statue av José María Morelos y Pavón, Mexicos store frigjøringshelten i uavhengighetskrigen fra Spania, som ble påbegynt i 1933, står på øyas høyeste punkt. Besøkende kan klatre opp til toppen av statuen i en trapp som går i spiraler på innsiden. Langs de indre av murene er Morelos' liv og historie avbildet i veggmalerier av Ramon Alba de la Canal og andre kunstnere. På toppen kan man gjennom kikkhull er det et storslått utsyn over øya og en stor del av sjøen. 

## Folket
En del av innbyggerne på øya og i byene rundt innsjøen er etterkommere av urfolket purépecha, som hadde sitt kjerneområde rundt Pátzcuaro-sjøen. Før båtene legger til på øya, får alle en demonstrasjon av fisket med sommerfuglhåv, en tradisjonell fiskemetode ved sjøen. Folkedans ved brygga er også vanlig, spesielt maskedansen hvor danserne masker av lyshudete, blåøyde mennesker. 

På allehelgensaften, 1. november, feires forfedrene i en fargerik seremoni som forener purépecha-tradisjoner med katolsk religion. En prosesjon opplyst av talglys og ledsaget av salmesang fører til kirkegården, og her finner samvær med forfedrene sted med lys, mat, drikke og salmesang.

## Klima
Det er en mild, vårlig temperatur tilstede det mest av året i nordlige sentrale høylandet i sentrale Mexico. Høylandet har et klima som blir beskrevet som mildt og tørt. Området rundt Janitzio oppnår sjelden temperaturer som går over 80 ° F — selv på sommermånedene. Dagstemperaturen forblir ganske fast året rundt, men det kan blir svært kjølig om nettene fra november til mars. Regnsesongen går fra mai til oktober hvor juli og august er det månedene som vanligvis har mest nedbør. Tordenvær kan oppstå brått og forventes i sommermånedene fra juni til september.

## Galleri

janitzio2.jpg
Isla de Janitzio, Michoacan.JPG
Janitziobig.jpeg|Statuen av José María Morelos på Janitzio


## Eksterne lenker
* 
*  ''Day of the Dead Celebration in Janitzio, festivalen «de dødes dag», kulturell artikkel om denne feiring, med video
Nordberg kirke (Oslo)

**Nordberg kirke** er soknekirke for Nordberg menighet i Vestre Aker prosti i Oslo bispedømme i Bydel Nordre Aker i Oslo kommune. Den ligger på Nordberg i Oslo og er en sekskantet kirke med 620 sitteplasser. Kirken sto ferdig i 1962 og ble restaurert og utvidet med en kirkestue i 1982. Fasaden er i hvitslammet tegl og har et karakteristisk tårn som kan ses fra store deler av Oslo. Nordberg menighet ble opprettet i 1946. Før kirken ble bygget holdt menigheten til i et kapell kalt "tømmerhuset" som ligger rett nedenfor kirken. Etter at det permanente kirkebygget sto ferdig, ble "tømmerhuset" omdøpt til "ungdomshuset" og brukes i dag av Nordberg menighets barnehage.

Kirkens orgel er bygget i 1971 av J. H. Jørgensen orgelfabrikk og har tre manualer med hovedverk, ryggpositiv, swellverk og pedal. Det har 33 stemmer. Det er tatt ut av bruk og blitt erstattet av et digitalt orgel av merke Johannus.

## Referanser


## Eksterne lenker
* Nordberg menighet
* 
* Oslo byleksikon
*
Trakehner

**Trakehner** er en hesterase fra Tyskland, det østlige Preussen (nå Polen). 

## Temperament

Sjarmerende, godt lynne, aktiv, intelligent og lojal. Rolig, men dynamisk.
 

## Eksteriør
Trakehneren er en edel ridehest, kjennetegnet ved en god kroppsbygning og et vakkert, intelligent uttrykk. Den har en bred panne, litt lange ører og store øyne. Trakehnerens bevegelsesforløp er elegant, taktfast og elastisk. 
Lang, sterk hals og gode skuldre, fremragende salleie, dybde i kroppen og rommelig bringe. Middels lang rygg med stor styrke. God bakpart, faste, slanke bein med korte piper.
Gjennomsnitts mankehøyde er mellom 160 og 170cm. Alle rene farger er tillat.
 

## Historikk
Navnet trakehner kommer av stutteriet Trakehnen i Øst-Preussen (nå Polen), som kong Friedrich Wilhelm 1 av Preussen grunnla i 1732. Til å begynne med kom det tilførsler av blod fra hingster av forskjellige raser, men den viktigste var innfødte Schweiken-hester. Denne rasen var små, sterke arbeidshester med en fjern opprinnelse som hadde eksistert i området siden middelalderen og som hadde fått tilførsler av orientalsk blod så langt tilbake som på 1500-tallet. På Trakehnen-stutteriet ble hestene krysset med importerte arabere og engelske fullblodshester. Stutteriet beholdt selv de beste hestene, mens andre ble solgt til private og statlige stutterier. 

## Avl
Alle Trakehnerhester må gjennomgå en streng graderingsmetode for å opprettholde den høye standarden, og bare føll av graderte foreldre på begge sider blir berettiget for "rosa papirer" av Trakehener Forbundet.
Trakehnerhingstene er noen av de mest verdifulle hanndyrene som blir brukt til å forbedre og oppgradere hesteflokker fra hopper hvor eierne ønsker å avle konkurransehester med sine hopper. Om hoppen er en fullblods eller av annen ekte rase spiller ingen rolle. Det er bevist at de alle får et mye bedre resultat på avkommene ved å krysse med Trakehner. Det gir bedre bevegelser, vakrere hester og godt temperamnet til avkommene.

## Anvendelse
Rekorden til Trakehnere i konkurranse er imponerende. Blant annet var det trakehnere som vant alle medaljer for det tyske laget i 1936 under Olympiaden i Berlin.
Trakehneren har et naturlig anlegg for sprang, men brukes også til både dressur og feltritt. Rasen har også bevist sin verdi som trekk- og arbeidshest.
Den er følsom og intelligent og krever derfor en følsom rytter.

## Eksterne lenker
*
Finnefotøgler

* *[[Aprasia]]*
* *[[Delma]]*
* *[[Lialis]]*
* *[[Ophidiocephalus]]*
* *[[Paradelma]]*
* *[[Pletholax]]*
* *[[Pygopus]]*

**Finnefotøgler** er en gruppe øgler. De finnes i hele Australia, unntatt Tasmania. Slekten *Lialis* forekommer også på Ny-Guinea, New Britain og Aruøyene. Alle artene har en slangelignende kropp uten forbein, og svært reduserte bakbein, som ligner på fiskefinner. Lengden varierer fra 63 mm (*Delma torquata*) til 314 mm (*Lialis jicari*).

Slektene *Aprasia* og *Ophidiocephalus* har et gravende levevis. *Lialis* har spesialisert seg på å jakte på skinker, og har spesielle tenner for å kunne holde på det glatte byttet. *Aprasia* eter for det meste larver og pupper av maur. Finnefotøglene blir av noen regnet som et økologisk motstykke til snokene, som har få arter i Australia.

Tradisjonelt er finnefotøglene og gekkoene regnet som søstergrupper. Nyere forskning viser derimot at finnefotøglene er en delgruppe av gekkoene, og at familiene Diplodactylidae og Carphodactylidae er de nærmeste slektningene. Likhetsstrekk med gekkoer er blant annet at øyelokkene er sammenvokste og gjennomsiktige, at de bruker tunga til å vaske ansiktet, og at de alltid legger to egg om gangen. 

## Eksterne lenker
* 

* The Reptile Database - family Pygopodidae
* Legless Lizards
* W.B. Jennings, E.R. Pianka & S. Donnellan (2003) Systematics of the Lizard Family Pygopodidae with Implications for the Diversification of Australian Temperate Biotas *Syst. Biol.* 52(6):757&ndash;780
* Glen M. Shea Family Pygopodidae i C.G. Glasby et al. (eds.) (1993) *Fauna of Australia Volume 2A Amphibia and Reptilia* Australian Biological Resources Study 
* A.E. Greer (2006) ''Encyclopedia of Australian Reptiles – Pygopodidae'' Australian Museum Online
* A.G. Kluge (1976) ''Phylogenetic Relationships in the Lizard Family Pygopodidae: an Evaluation of Theory, Methods and Data'' Museum of Zoology, University of Michigan, Ann Arbor
Fortuna (TV-serie)

***Fortuna*** er en norsk dramaserie som gikk på NRK i 1993. Den er basert Alexander Kiellands trilogi om Abraham Løvdahl (*[[Gift (roman)|Gift]], [[Fortuna (roman)|Fortuna]]* og *[[Sankt Hans fest]]*).

Serien kostet 17 millioner kroner å produsere.

## Rolleliste
(hovedfigurer)
*Johannes Joner: Abraham Løvdahl som voksen
*Neil M. Berge: Abraham Løvdahl som barn
*André Hageseter: Marius Gottwald
*Torfinn Nag: Morten Kruse som voksen
*Sverre Anker Ousdal: professor Carsten Løvdahl
*Lise Fjeldstad: Wenche Knorr Løvdahl
*Harald Heide-Steen jr.: rektor
*Jon Skolmen: prost Sparre
*Sverre Bentzen: Randulf
*Hege Schøyen: Lina With
*Sally Nilsson: fru Christensen
*Minken Fosheim: Fredrikke Kruse
*Bjørn Skagestad: overlærer Abel
*Alf Nordvang: Jørgen Kruse
*Ivan Oliversen: Mons Monsen
*Nils Ole Oftebro: maskinmester Steffensen
*Terje Strømdahl: Mordtmann

## Referanser


## Eksterne lenker
*
Nordstrand kirke

**Nordstrand kirke** er soknekirke for Nordstrand menighet i Søndre Aker prosti i Oslo bispedømme i Bydel Nordstrand i Oslo kommune. Den er en langkirke fra 1866 på Nordstrand i Oslo.

Byggverket er i tegl og hadde opprinnelig (før utvidelse i 2014) 350 plasser. Kirken ble først bygget som et kapell i 1865, men var gjennom flere ombygninger frem til 1935.

Abstrahert gotikk.

Nordstrand kirke har tre glassmalerier i koret, laget av billedkunstneren Frøydis Haavardsholm. De to første laget hun i 1919, og senere et tredje i forbindelse med ombyggingen som ble fullført i 1935.

Kirken ble i 2014 utvidet og ombygget.

## Orgel
Kirkens første orgel hadde 7 stemmer bygget av Amund Eriksen i 1866. I 1921 fikk kirken et pneumatisk orgel med 11 stemmer bygget av Olsen & Jørgensen orgelfabrikk. Det ble i 1935 solgt til Nordre Osen kirke og ble erstattet av et pneumatisk orgel med 20 stemmer og tre manualer bygget av J.H. Jørgensen Orgelfabrikk. Ved ombyggingen av kirken i 2014 fikk kirken et nytt orgel fra det danske firma Marcussen & Søn, Åbenrå, med 27 stemmer. Kirken har også et kororgel med 9 stemmer bygget av Åkerman & Lund Orgelbyggeri, Knivsta.

## Kulturminne
Nordstrand kirke er et kulturminne og har nummer 85170 i Riksantikvarens kulturminnebase.

Kirken ble bygd om og utvidet i 2014 - 2015.

## Referanser


## Eksterne lenker
* Oslo byleksikon
* Nordstrand menighet
Kvamsøy Brimer

**Brimer Kvamsøy AS** på Kvamsøya i Sande på Sunnmøre er en produsent av tanker, vannbasseng og siloer av glassfiberarmert plast. 

## Historikk
Siden starten i 1974, har man utviklet tanksystemet BRIMER – et fleksibelt og robust tanksystem som tilpasses en rekke forskjellige markedskrav. 

BRIMER tanker er blitt kjent for sine sine hvite, glatte, hygieniske, helt tette og vedlikeholdsfrie innsider, lang levetid og rasjonell montering. Konseptet er utviklet i samarbeid med kunder, medarbeidere og leverandører.

## Eksterne lenker
* 
*
Alatri

**Alatri** er en liten by og en kommune med 30&nbsp;000 innbyggere i provinsen Frosinone i regionen Lazio i Italia.
## Referanser


## Eksterne lenker
*
Harmeet Singh

**Harmeet Singh** (født 1990) er en norsk fotballspiller som fra den 31. desember 2022 er klubbløs. 

Han er av indisk opprinnelse.

Han har spilt flere kamper for det norske U-17-landslaget. Han spilte for Furusets guttelag, før han ble hentet til Vålerenga. Han bekler stort sett en rolle på midtbanen. Han er med i prosjekt «Fra talent til toppspiller» i Olympiatoppens regi, der målet er å utvikle toppspillere i fotball.

## Vålerenga
Singh debuterte for Vålerengas A-lag i en kamp mot Rosenborg i april 2008.. Han fikk møte Klanens vrede da han ikke signerte ny kontrakt hos Vålerenga etter at han ikke ville signere ny kontrakt. Martin Andresen, Vålerengas daværende trener, valgte å sette Singh på benken. Han forlot Vålerenga til fordel for Feyenoord så godt som gratis.

## Feyenoord
Han fikk syv kamper for Feyenoord og ble etterhvert veiet og funnet for lett. Han ble ofte plassert på benken og tribunen under kamp. For å bevise at de tok feil trente Singh hardere enn noen gang og sto opp på natten for å trene, til ingen nytte, Singh ble ikke brukt. 

## Molde FK
Han kom til Molde FK etter et mislykket opphold i Nederland. I Molde fikk han tillit og spilletid, dette gjorde godt og han spilte seg inn på landslaget i løpet av 2014-sesongen som ble kronet med seriemesterskap i Tippeligaen. 

Singh har uttalt at han fikk kalde føtter i forkant av overgangen til Molde og ba agenten kansellere avtalen. Han var redd for å bli ensom. Etter å ha bodd i større byer som Oslo og Rotterdam trodde han Molde ville bli for liten. Han valgte allikevel å se på forholdene og ble imponert. 

## Meritter
;Molde FK
* Tippeligaen (1): 2014
* NM (1): 2014

## Landslaget
## A-landskamper

## Religion
Singh er en praktiserende sikh.

## Referanser


## Eksterne lenker
* 
*
Oslo sjømannskirke

**Oslo sjømannskirke** i Admiral Børresens vei på Bygdøy var en kirke i det som tidligere var kontreadmiral Jacob Børresens villa (oppført 1916). Den Indre Sjømannsmisjon (DISM) overtok villaen i 1954. Kirken, som har eget driftsstyre, holdt regelmessige gudstjenester, og lokalet ble leid ut til forskjellige arrangementer.

Kirken ble avvigslet og solgt i 2014, og DISM har ervervet nye lokaler i Løkkegangen 1–3. Her ble det åpnet kafévirksomhet tidlig i 2016.

I 2023 kjøpte Katharina Andresen eiendommen for rundt 590 millioner kroner.

## Referanser


## Litteratur
* 
*
Halsa kirke

**Halsa kirke** kan være:

* Halsa kirke (Halsa), korskirke fra 1724 i Heim kommune i Trøndelag.
* Valsøyfjord kirke (Halsa), ligger på Otnes i Halsa i Heim kommune i Trøndelag.
* Halsa kirke (Meløy), en arbeidskirke fra 1960 på Halsa i Meløy kommune, Nordland fylke.
Oppsal kirke

**Oppsal kirke** er soknekirke for Oppsal menighet i Søndre Aker prosti i Oslo bispedømme i Bydel Østensjø i Oslo kommune. Den er bygget som en langkirke fra 1961 og ligger på Oppsal i Oslo.

Byggverket er i betong og stein og har 586 plasser. Kirken er utsmykket med glassmalerier av Victor Sparre. Et orgel fra 1961 med 15 stemmer bygget av Vestre Orgelfabrikk, Haramsøy, ble i 2013 erstattet av et digitalt orgel av type Allen.

## Referanser


## Eksterne lenker
* 
* 
* 
* Oslo byleksikon
Ormøy kirke

**Ormøy kirke** er en kirke i Bekkelaget og Ormøy menighet i Søndre Aker prosti i Oslo bispedømme i Bydel Nordstrand i Oslo kommune. Den er en langkirke fra 1893 på Ormøya i Oslo. Byggverket er i tømmer og har 130 plasser. Kirken ble tegnet av arkitekt Bernhard Christoph Steckmest og prefabrikert av Strømmen Trævarefabrik før oppførelsen på Ormøya. Kirken er preget av nygotikk og sveitserstil.

Kirken ble forsøkt påtent i september 1992, men brannen ble slukket før den rakk å gjøre større skade. Samme brannstifter prøvde senere samme måned å sette fyr på Kapellet på Kolbotn kirkegård i Oppegård, uten å lykkes.
Det er ikke kirkegård på stedet. 3. oktober ble imidlertid Hauketo-Prinsdal kirke påtent og totalskadd av samme brannstifter. Kirken har et pneumatisk orgel fra 1924 som nå er tatt ut av bruk og erstattet av et digitalt orgel. 

## Bilder

Ormøy church in Oslo in spring ii.jpg|Ormøy kirke i februar 2021.
Ormøy church in Oslo in spring.jpg|Ormøy kirke i februar 2021.
545 Ormøens Kapel - no-nb digifoto 20151214 00180 bldsa PK12531.jpg|Ormøens Kapel.


## Referanser


## Litteratur
* 
* Oslo byleksikon

## Eksterne lenker
* 
* Bekkelaget og Ormøy menighet
* Geir Tandberg Steigan: Ormøy kirke, Ormøybakken 4b (Arkitekturhistorie.no)
*
Østmarkskapellet

**Østmarkskapellet**, også kalt Østmarkkapellet, er en langkirke fra 1957 i Oslo kommune. Den ligger i Østmarka, ikke langt unna Dal/Brenna. Kapellet, som ligger på en topp (allikevel ganske skjult), var og er et knutepunkt både for turgåere og skiløpere, og ligger i grenseområdet av et stort nettverk av stier, løyper og lysløyper i Østmarka.

Byggverket er i tre og har 175 plasser.

Det er veiforbindelse til kapellet fra Grønmo, men denne er normalt stengt med bom.

Like vest for Østmarkskapellet ligger Rundvann, mens Smalvann ligger like nordøst.

## Eksterne lenker
* Den norske kirke om Østmarkskapellet
*
Thomond

**Thomond** (irsk: *Tuadh Mumhan*, *Nord Munster*) er et historisk kongedømme i Irland, og i dag et uoffisielt navn på et område.

Området i Irland som i dag assosieres med navnet Thomond består av grevskapet Limerick, den nordlige delen av grevskapet Tipperary og den østlige delen av grevskapet Clare, altså i praksis det meste av den nordlige delen av Munster. 

Navnet brukes av flere etablissementer og organisasjoner som holder til i, eller har tilknytning til, denne regionen. Som eksempler kan nevnes *Thomond College of Education*, en utdanningsinstitusjon for lærere (nå slått sammen med University of Limerick), eller arenaen  *Thomond Park* hvor rugbylaget *Munster* spiller hjemmekampene sine.  Thomondbroen var i århundrer den eneste broen I byen Limerick over elven Shannon.

Historisk refererer Thomond til et av de mange kongedømmene som fantes
på den irske øya før den normanniske invasjonen. Disse små kongedømmene hadde ikke faste grenser, og var i regelen lik innflytelsesområdet for den dominerende klanen. Fra 800-tallet var det Dal gCais som dominerte dette området. Betegnelsen «konge av Thomond» (*ri Tuad Mumu*) er først kjent brukt om Cennetig mac Lorcan på midten av 900-tallet. Området var kjerneområdet for Dal gCais, og de kjente kongene Brian Boru, Donnchad mac Briain, Toirdelbach ua Briain og Muirchertach Ua Briain regjerte Munster og store deler av Irland herfra. På 1100-tallet ble Munster delt i kongedømmene Thomond og Desmond, og fra nå av og til 1500-tallet var konge av Thomond en offisiell tittel som gikk i arv innen O'Brian-dynastiet.

## Eksterne lenker
* kart over Irland forskjellige historiske epoker
* Tribes, History & Maps of Thomond Region
Alle mot én

***Alle mot én*** er et norsk TV-quiz med Øyvind Mund som gikk på TV 2 fra 2006 til 2007. Serien er produsert av Rubicon TV på lisens fra Endemol. Programmet var et kunnskapsbasert underholdningsprogram hvor en person utfordret 100 motstandere. Utfordrer og motstanderne fikk de samme spørsmålene, og motstanderne ble slått ut individuelt etterhvert som de svart feil på spørsmål. Målet for utfordreren er å slå ut alle 100 motstandere.

Utfordrerens "konto" øker for hver utslåtte motstander, med økende beløp per motstander for hvert spørsmål. 

I den første sesongen var den maksimale premien på over 2,9 millioner kroner.
## Viktige elementer ved reglene
*Utfordreren får vite spørsmålskategorien, og velger vanskelighetsgrad før spørsmålet stilles.
*Publikum har kun 6 sekunder til å svare på spørsmålet, mens deltakeren har lengre tid.
*Ved å **kjøpe seg fri** kan man unngå å svare feil slik at man ryker ut. Ulempen er at man mister en betydelig del av den pengesummen man har samlet opp ved å velge dette. Man kan kjøpe seg fri 3 ganger, men for hver gang må man betale stadig større andel av den summen man har samlet opp. Første gang mister man 25% av summen, andre gang mister man 50% og tredje og siste gang mister man hele 75% av den summen man har samlet opp. Man får heller ikke noen penger fra de konkurrentene som svarer feil på spørsmålet, men det er stor sannsynlighet for at man blir kvitt noen konkurrenter.
***Lett, eller vanskelig spørsmål**. Etter å ha blitt presentert for det tema som deltakeren skal utfordres i kan han/hun bestemme om man vil ha et lett eller vanskelig spørsmål. Fordelen med å velge et lett spørsmål er at man har større sjanse for å svare rett, mens bakdelen er at også motstanderne har lettere for å svare riktig. Fordelen med å velge vanskelig spørsmål er at deltakeren har større mulighet for å riste av seg motstandere, men samtidig er deltakeren selv i større fare for å svare feil.
*Deltakeren har også en sjanse i løpet av spillet til å **doble** den premien han/hun evt. vinner. Det lønner seg å doble hvis man har rimelig god greie på et tema som man mistenker at de i salen ikke har. Har man f.eks. spisskompetanse på et område som ikke er allment kjent bør man doble.

## Referanser
Australorp

**Australorp** er en tung hønserase som stammer fra Australia, og den er 1 av 2 hønseraser med australsk opprinnelse.

Den er framavlet av svart orpington. Dens opprinnelige navn er australsk svart orpington. Rasen har vært i Norge siden 1940-tallet, og det er en av de beste verperasene i verden. Den er lett å fostre opp, og har kjøtt av høy kvalitet. Det gjør den til en utmerket husholdningsrase. Den ruger sjelden, og er heller ikke så flinke til å ta vare på kyllingene sine. Rasen vokser raskt og får fjær ganske tidlig. Den er lett å rolig og medgjørlig rase som er lett å temme. Mange faller for den grønne glansen i fjærdrakten og dens store, mørkebrune øyne, som ser nesten svarte ut. Dvergvarianten stammer fra Tyskland. Eggene er lysebrune, og veier 55 gram for stor, og 35 gram for dverg. Hanen veier 3,5&nbsp;kg. og hønen veier 2,5&nbsp;kg. For dverg veier hanen 1&nbsp;kg, og hønen 800 gram.

## Farger
* Hvit
* Svart
* Blå randtegnet

## Eksterne lenker
*
Abbeyfeale

**Abbeyfeale** irsk: *Mainistir na Féile*, «Klosteret ved Feale»)  er en historisk markedsby i Limerick i Irland. Den ligger ved elven Feale, omkring 21 km fra Newcastle West ved hovedveien N21 16 km sørøst for Listowel og 38 km nordøst for Tralee. I henhold til folketellingen av 2016 har byen en befolkning på 2 023 innbyggere.

## Historie

Den første kjente bosetningen på stedet kom i 1188, da Brien O'Brien grunnla et cistercienserkloster der. I 1209 ble det knyttet til Monasternanagh i Pubblebrien. De eneste fysiske sporene etter klostrene er stein som ble brukt i byggingen av den katolske kirken. FitzGeralds festningen Purt Castle (også omtalt som Portrinard Castle) ligger omkring to og en halv km nordvest for byen, nå i ruiner etter at det ble ødelagt i ca. 1580.

I 1418 ble Thomas FitzGerald, 5. jarl av Desmond, fratatt sine landområder og i tillegg også jarldømmet av sin farbror, James FitzGerald, 6. jarl av Desmond, etter at Thomas hadde inngått et ekteskap langt under sin stand med Catherine MacCormac fra Abbeyfeale; Catherine var datteren til en av Thomas’ undersåtter, William MacCormac, kjent som «munken av Feale». 

Et ekteskap mellom en mann av normannisk blod og en kvinne av innfødt irsk avstamning var i strid med Kilkennys vedtekter. I 1418 reiste de til Frankrike, men lykken ble kortvarig da Thomas døde i Rouen to år senere. Kjærlighetsfortellingen ble emnet for «Desmond's Song» av den irske poeten Thomas Moore.

Prominent på torget i Abbeyfeale står en statue av presten William Casey. Fader Casey var sogneprest fra 1883 til 1907 og hjalp leilendingene med å kjempe mot utleierne sine. Han var også med på dannet den første Land League-gruppen utenfor Mayo. Kampen handlet om «de tre F’ene»: «Fair rent, Fixity of tenure and Freedom of the tenant to sell his interest in his holding.» Det vil si rettferdig leie, uforanderlige eiendomsforhold og lensbesittelse, og frihet for leietakeren til å selge sin andel i sin beholdning. Det lokale gæliske fotballaget er navngitt til hans ære: Fr. Caseys GAA Club.

## Referanser


## Eksterne lenker
* 
*Fr. Caseys GAA Club
*Abbeyfeale United Soccer Club
*Abbeyfeale Online
Kommunestyrevalg i Skjerstad

Lokalvalg og folkeavstemninger i tidligere Skjerstad kommune. (Slått sammen med Bodø i 2005)
## Folkeavstemninger
### Folkeavstemning om kommunesammenslåing mellom Bodø og Skjerstad 2003
Skjerstad kommunestyre besluttet seg å legge spørsmålet ut til folkeavstemning med 15 mot 2 stemmer. Bare innbyggerne i Skjerstad deltok i folkeavstemningen. Folkeavstemningen ble avholdt den 26. mai 2003. I Bodø ble sammenslåingen besluttet den 3. juli 2003 i et bystyrevedtak.

### [[Rådgivende folkeavstemning om tilslutning til EU 1994]]

### [[Rådgivende folkeavstemning om tilslutning til EF 1972]]

### [[Folkeavstemning om brennevinsforbud]] (1919)
5-6. oktober 1919

## Kommunevalg
I perioden 1991–2003 hadde Skjerstad kommunestyre 17 representanter. I 2003 ble antallet redusert til 13.

### 2003

### 1999

### 1995

### 1991

### 1987

### 1983

### 1979

### 1975

### 1971

### 1967

### 1963

### 1959

### 1955

### 1951

### 1947

### 1945

## Kilder
*Statistisk sentralbyrå

## Se også
*Skjerstad
*Liste over Skjerstads ordførere
Paulus kirke

**Paulus kirke** er soknekirke for Paulus og Sofienberg menighet i Nordre Aker prosti i Oslo bispedømme i Bydel Grünerløkka i Oslo kommune. Den er en langkirke som ble innviet i 1892. Den ligger ved Paulus' plass (adresse Thorvald Meyers gate 31), like overfor parken Birkelunden i bydel Grünerløkka i Oslo.

Kirken er utført i tegl med svakt framspringende tverrarmer og har rundt 500 plasser. Den er inspirert av tysk gotikk og har et høyt smalt tårn over inngangspartiet, som vender mot øst. Bygningen er ca. 68 meter høy. Kirkens grunnplan forener den tradisjonelle langaksen med sentralkirkerommets nærhet. Dette kommer til uttrykk i de relativt korte korsarmene og det grunne koret. Dette gir kirkerommet et preg av intimitet og nærhet samtidig som det også gir høytids- og katedralfølelse. Paulus kirke ble tegnet av arkitekten Henrik Bull i 1889, og utbedringer av kirken ble foretatt i 1917-18 og i 1972.

Kirkens altertavle er i brunbeiset furu med forgylt dekor og har en tredelt oppbygging. Den er utsmykket med basunengler av Jo Visdal og to altermalerier av Christen Brun. Mellom de to maleriene står en Kristusfigur i gips utført av billedhuggeren Gunnar Olsen Alvær i 1894.

Paulus kirke er et eksempel på å smelte sammen langkirkeplan mwd sentralkireplan. Korsarmene er korte og hjørnene mellom korsarmer og kofet er avsneiet for å gi bedre innsyn. Samtidig er langskipet relativt kort. Lignende forsøk på å forene langkirke med sentralkirke finnes i Sagene kirke og Trefoldighetskirken i Arendal. 

## Orgel
Orgelet i Paulus kirke ble bygget av den tyske orgelbyggeren Albert Hollenbach til kirkens innvielse i 1893. Dette orgelet var mekanisk og hadde 18 stemmer. Orgelet har gjennomgått to større utvidelser, først med 6 stemmer i 1934 av firma Olsen & Jørgensen, og med  ytterligere 30 stemmer i 1943 av J. H. Jørgensen Orgelfabrikk. Orgelet fikk samtidig ny fasade. Med 54 stemmer ble orgelet da et av Oslos største. Konsulent var Arild Sandvold. I mai - november 2010 ble orgelet på nytt restaurert og fikk tilbakeført sin originale fasade. Arbeidet ble utført av det tyske orgelbyggerfirma Schucke Orgelbau fra Berlin. Ved restaureringen fikk orgelet samtidig to spillepulter, en mobil nede i kirken i tillegg den restaurerte på galleriet. Instrumentet har i dag 51 stemmer, inkl 2 unitstemmer 1 labial og 1 rørstemme og et sort antall koppler fordelt på 4 man (4.man i fjernverk) og pedal. Dette tilsammen utgjør en pallett med 95 registre. Orgelet regnes som et av Oslos mest karakterfylte, og det holdes ofte konserter på det. Organist og korleder i Paulus kirke er gjennom mange år Per Kristian Amundrød.

## Referanser


## Litteratur
* Jubileumstidskriftet *Folkekirke og Helligsted, Paulus kirke 1892–1992*

## Eksterne lenker
* Paulus kirkes hjemmeside 
* 
*
Askeaton

**Askeaton** (irsk: *Eas Géitine*, «Géitines foss») er en by i grevskapet Limerick i Irland. Den ligger ved hovedveien N69, veien mellom Limerick og Tralee, beliggende ved bredden av elven Deel omtrent 3 km oppstrøms fra elvemunningen til elven Shannon. I henhold til folketellingen av 2016 har byen en befolkning på 1 137 innbyggere.

## Historie

Blant de historiske strukturene i byen er Askeaton Castle, en festning fra 1199, og et fransiskanerkloster fra 1389. Det var maktbasen til jarlene til Desmond etter 1348, men ble overlatt til engelskmennene i 1580 – murene sprengt av de flyktende forsvarerne – etter at Carrigafoyle Castle falt under Desmond-opprørene. Carrigafoyle Castle, kalt for «Shannons vokter», ble bygget på 1490-tallet av Conor Liath O’Connon. Askeaton var en valgkrets i det irske underhuset representert av to medlemmer fram til oppløsningen av parlamentet i 1801.

## Fransiskanerklosteret

Gerald FitzGerald, 3. jarl av Desmond, den legendariske poetjarlen som fortsatt sies å sove i en hule og som venter på å ri tilbake på sin sølvskodde hest i Irlands tid med ytterste nød, grunnla klosteret Askeaton Abbey en gang rundt 1389. 

Den har klostergang med 12 buer på hver side, et østvindu, middelalderske utskjæringer og et kapittelrom som er det siste hvilestedet for martyrene biskop Patrick O'Healy og fader Conn O'Rourke.

## Transport
Jernbanelinjen som går gjennom den nå stengte Askeatons jernbanestasjon som ble bygget av det tidligere jernbaneselskapet Limerick and Foynes Railway Company fra 1856 til 1858, som ble åpnet 12. mai 1857. Jernbanelinjen Limerick–Foynes hadde stasjoner ved Patrickswell, Kilgobbin, Adare, Ballingrane-knutepunktet (Rathkeale) og Askeaton. Jernbanelinjen til Foynes passerer nord for byen, men Askeatons jernbanestasjon ble stengt for passasjertrafikk 4. februar 1963 og gods 2. desember 1974, da stasjonen stengte. Linjen er fortsatt åpen for godstrafikk, men det har ikke gått godstog der siden 2000.

## Referanser


## Eksterne lenker
* 
* Askeaton, Limerick.ie. Informasjon om byens og dens severdigheter
*Informasjon om klosteret (arkivert 2004)
*Desmond Castle, Thestandingstone.ie
*Askeaton Ballysteen Parish
Plymouth rock (hønserase)

**Plymouth rock** er en tung hønserase som stammer fra USA, og den har fått en klippe oppkalt etter seg rett utenfor byen Plymouth.

Plymouth rock ble stilt ut så tidlig som i 1869, første gang i Massachusetts. De er gode eggleggere, og kyllingene er hurtigvoksende og utmerket som slaktedyr. Den hvite varianten har hatt stor betydning ved framavling av broiler. Den har svært liten rugelyst. Kyllingene vokser raskt, men befjæres ofte sent. Det er mulig å foreta kjønnsbestemmelser allerede når kyllingene er daggamle, ved å se på prikken på hodet: Hanekyllingens prikk er uregelmessig, og hønens er mindre og regelmessig. De er hardføre og har et rolig vesen. De er aktive til å lete etter mat, men har ikke flygeevne. Den er populær for mange hobbyoppdrettere. Dvergvarianten ble framavlet i Tyskland og ble utstilt første gang i 1914. Eggene er gulaktige til mørkegule, og minstevekten for egg er 55 gram (35 gram for dverg). Hanen veier 3–3,5&nbsp;kg og hønen 2,5–3&nbsp;kg. For dvergvarianten veier hanen 1&nbsp;kg og hønen 900 gram.

## Farger
* Hvit
* Svart
* Gul
* Blå
* Blå randtegnet
* Tverrstripet
* Lys columbia
* Rapphønsfarget
* Brunbåndet
* Sølvtegnet

## Eksterne lenker
*
Rhode island red

**Rhode island red** (forkortet R.I.R) er en tung hønserase som ble avlet fram på Rhode Island i USA.

Navnet kommer fra den nordamerikanske staten Rhode Island og rasens dype rødfarge. De er gode produksjonsdyr og utmerkede husdyrhøns. Dyrene er kraftige og gir mye velsmakende kjøtt. Rasen er også kjent for sine brune, store egg, som ofte er godt frødd. Hønen ruger sjelden, men kyllingene vokser raskt og befjæres sent. De er fullvoksne og klare til å verpe når de er 6 måneder gamle. Rasen er rolig, hardfør og ikke gode til å fly og krever heller ikke så stor plass. Den har beskjedent temperament. Den finnes som dverg, og den stammer fra Tyskland. Eggene veier minst  og er brune  for dverg).  Hanen veier  og hønen  For dverg veier hanen  og hønen 

## Farger

* RIR (mørkerød)

## Eksterne lenker
*
Samvirkekonstruksjon

**Samvirkekonstruksjon** er en konstruksjon med tverrsnitt satt sammen av deler av betong eller av betong og stål, hvor delene virker sammen.

Samvirkebruer er gjerne satt sammen av stålkonstruksjoner og med betongdekke øverst.

Eksempel på samvirkekonstruksjon: Da Forsvarsbygg skulle sette opp nytt forsyningslager på Svalbard var støpt dekke på mark som bygges som solide betonggulv på fastlandet i Norge, er ikke mulig på Svalbard. På grunn av permafrost, må alle bygg på Svalbard settes på peler. Den unike sammenkoblingen av et tynt men råsterkt betongdekke i samspill med trebjelker som fungerer som ribber i betongdekket, gir ekstremt god bæreevne med lav vekt.

## Referanser


## Eksterne lenker
* «Granfoss bru», *Jernbaneverket.no*
Røa kirke

**Røa kirke** er soknekirke for Røa menighet i Vestre Aker prosti i Oslo bispedømmme i Bydel Vestre Aker i Oslo kommune. Det er en langkirke fra 1939 i funkisjonalistisk stil. Den ligger 200 meter nord for Røakrysset, i Sørkedalsveien/Nordengveien. Røa kirke har egen barnehage på eiendommen.

Byggverket er i betong og tegl og har 500 plasser. 

Kirkens første orgel fra 1954 hadde 20 stemmer med tre manualer og var bygget av J. H. Jørgensen Orgelfabrikk. I 2005 fikk Røa kirke nytt orgel bygget av den norske orgelbyggerfirma Ryde & Berg Orgelbyggeri. Orgelet har 27 stemmer fordelt på to manualer og pedal. Siden 1996 har Gunnar Petersen-Øverleir vært organist i Røa kirke.

Frem til forvaltningsenheten prestegjeld ble avskaffet i 2004 var Sørkedalen sokn et annekssokn under Røa sokn. Sørkedalen sokn betjenes fortsatt av staben i Røa.

## Kulturminne
Røa kirke er et kulturminne og har nummer 85329 i Riksantikvarens kulturminnebase.

## Referanser


## Eksterne lenker
* 
*
Marthe Scharning Lund

**Marthe Scharning Lund** (født 5. juli 1976) er en politiker fra Arbeiderpartiet.

I perioden februar til oktober 2019 var hun byråd for næring og eierskap i Oslo. I februar 2023 ble hun byråd for helse, eldre og innbyggertjenester, frem til nytt byråd tok over høsten 2023.

Da Raymond Johansens byråd tok over i Oslo etter valget i 2015, ble Lund stabssjef ved byrådslederens kontor. Hun har tidligere vært politisk rådgiver i Arbeiderpartiets stortingsgruppe og på partikontoret. Lund har lang fartstid i Arbeiderpartiet som blant annet politisk rådgiver i Barne- og likestillingsdepartementet, fylkessekretær i Vestfold Arbeiderparti og landssekretær i Framfylkingen.

Hun var vararepresentant på Stortinget for Arbeiderpartiet mellom 1997 og 2005.

## Referanser


## Eksterne lenker
* 
* Regjeringen.no - biografi
Fullt hus

***Fullt hus*** er et norsk gameshow som gikk på TV3 fra 1992 til 1993 med Gunnar Andersen og Mona Grudt som programledere.

*Fullt hus* var et slags spillprogram der både deltakere i studio og seerne kunne vinne premier. Seerne kunne delta ved å kjøpe bingoblokker. Programmet skulle henvende seg til hele familien gikk fem dager i uken fra kl 18:30 til 19:00.

Den første vinneren av *[[Vil du bli millionær]]*, Hans Erik Borgenvik, en gang dukket opp på *Fullt Hus*.

## Seertall
Første sesong hadde et seersnitt på under 100 000. I andre sesong sank seertallene og var nede i 65 000.

## Referanser
Rødtvet kirke

**Rødtvet kirke** er kirke i Grorud menighet i Groruddalen prosti i Oslo bispedømme. Den er bygget i 1978 som en arbeidskirke i Oslo kommune, Oslo fylke.

Byggverket ble tegnet av arkitekt Erik Anker og er i tegl med 600 plasser. Rødtvet menighet som ble utskilt fra Grorud menighet i 1972 stod bak byggingen. Kirken ble innviet 3. desember 1978. Fra 1. januar 2013 ble menigheten slått sammen med Bredtvedt, Grorud og Romsås menigheter. Den nye menigheten fikk navnet Grorud menighet med tre kirker, Grorud, Romsås og Rødtvedt. Bredtvedt kirke ble samtidig tatt ut av bruk og overlatt til Oslo katolske bipedømme under navnet St. Johannes kirke, først som leietaker, fra 2024 som eier av kirken.

## Utsmykninger

Kirkens altertavle er fra 1978, og er malt av Jens Johannessen.

Et glassmaleri i kirken er av Veslemøy Nystedt Stoltenberg. Temaet er engelen som trøster Jesus etter hans 40 dagers faste i ørkenen.

På den utvendige sørveggen er montert et stort kors i keramikk av Konrad Galaaen.

Kirkens orgel er mekanisk med 18 stemmer bygget av J. H. Jørgensen Orgelfabrikk i 1978.

## Kirketårn
Kirketårnet er frittstående ca. 30 meter fra kirken. I tårnet ble det installert et klokkespill av Olsen Nauen klokkestøperi i 1978. Klokkespillet er tilsvarende klokkespillet i Bredtvet kirke, som Olsen Nauen installerte der i 1977. Det består av 12 klokker som kan styres via et klaviatur. De to største klokkene brukes også til ringing og kiming. Den største av disse klokkene veier hele 95&nbsp;kg.

## Kulturminne
Rødtvedt kirke er et registrert kulturminne som har registreringsnummer 85332 i Riksantikvarens kulturminnedatabase.

## Bildegalleri

Fil:Rødtvet_kirke__-_belltower_in_churchyard.jpg|Rødtvet kirke, tårn med klokkespill. 
Fil:Rødtvet_kirke__-_cross_on_wall.jpg|Rødtvet kirkes keramikkors på sørveggen. 
Fil:Rødtvedt interiør.jpg|Rødtvedt Kirkes interiør og altertavle fra 1978, malt av Jens Johannessen 


## Referanser


## Eksterne lenker
* Kirkens egen nettside
* carillon.no om klokkespillet ved Rødtvet kirke
Ris kirke

**Ris kirke** er soknekirke for Ris menighet i Vestre Aker prosti i Oslo bispedømme i Bydel Vestre Aker i Oslo kommune. Den er en langkirke innviet 12. juni 1932. Kostnadene beløp seg til 723 000 kroner inkludert gaver til en sum av 284 000.

Byggverket er i betong. Kirken hadde opprinnelig ca. 750 sitteplasser, men etter at noen benker bakerst i skipet og på galleriet ble fjernet, har kirken i dag ca. 500 sitteplasser.

## Kirkens arkitektur og utsmykning

På grunn av formen på tomten, ligger Ris kirke i retningen nord-sør, ulikt kirker flest som er orientert vest-øst. Over koret i kirken henger en Kristusfigur av billedhuggeren Sigri Welhaven. Hugo Lous Mohr laget i 1932 altertavlen *Kristus og de små barn* til Ris kirke.

I 2011 fikk kirken et nytt, stort orgel bygget i fransk-romantisk stil av det norske orgelbyggerfirmaet Ryde & Berg Orgelbyggeri i Fredrikstad.

### Kirkeklokkene
Ris kirke har tre kirkeklokker fra 1930, som alle bærer inskripsjonen *Riis kirke – Anno 1930*. Klokkene er tegnet av arkitekt Carl Berner og ble levert av O. Olsen & Søns klokkestøperi på Nauen i Sem.
Den største klokken veier 1746 kilo og er stemt i Diss. Klokken var på sin tid den største klokken som var støpt i Norge. Den mellomstore klokken veier 892 kilo og er stemt i Fiss. Den minste klokka veier 550 kilo og er stemt i Ass.

### Orgel
Kirkens første orgel var bygget i 1932 av J. H. Jørensen Orgelfabrikk og var planlagt for 70 stemmer, men flere ble stående vakante. Kosulent var Olaf Platou. Etter mange år med tekniske problemer ble dette orgelet i 2010 skiftet ut med kirkens nåværende orgel. Det er bygget av det norske orgelbyggerfirma Ryde & Berg, Gressvik. Orgelet har 36 stemmer og er bygget i ren fransk-romantisk stil etter modell av Cavaillé-Colls orgler. 

Ris kirke har hatt flere kjente musikere som organister, blant disse Ludvig Nielsen, Rolf Karlsen, Trond Kverno, Conrad Baden, Grethe Pedersen og Inger Lise Ulsrud. Dagens organist er Terje Baugerød. 

## Kulturminne
Ris kirke et kulturminne og har nummer 85300 i Riksantikvarens kulturminnebase.

## Referanser


## Kilder
* *Ris kirke 1932-2007* utgitt av menigheten i mai 2007

## Eksterne lenker
*
Sinsen kirke

**Sinsen kirke** er soknekirke for Sinsen menighet i Nordre Aker prosti i Oslo bispedømme i Bydel Grünerløkka i Oslo kommune. Den er bygget som en arbeidskirke i 1971. Byggverket er i betong og har 1000 sitteplasser når menighetssaler er koplet til hovedrommet.

## Inventar
Alterutsmykkingen består av et 4,5 meter kunstverk i tre som viser Jesus på korset, ved siden er Maria og Johannes. Verket er utført av Torvald Moseid og er fra 1970. Både døpefonten og prekestolen er i tre og kom på plass i kirken i 1971.

Av kirkesølv har Sinsen kirke blant annet vinkanne, oblateske og lysestaker fra David Andersen.

Orgelet med 22 stemmer er bygget av Brødrene Torkildsen orgelbyggeri, Åsen i Nord-Trøndelag, og har 22 stemmer.

## Referanser


## Litteratur
* Alf Henry Rasmussen (red.): *Våre kirker - norsk kirkeleksikon*, side 710, Vanebo forlag 1993, ISBN 82-75-27022-7

## Kulturminne
Sinsen kirke er et kulturminne og har nummer 85433 i Riksantikvarens kulturminnebase.